Diari Oficial de la Generalitat Valenciana


Sumari del DOGV 4042, del 13-07-2001 (2001/6933)

Informació pública del programa d'actuació integrada de la unitat d'execució única del sector de sòl urbanitzable industrial Lomas de Cabo Roig del Pla General Municipal d'Ordenació d'Orihuela.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4042

Data del DOGV
:   13-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6933


Organisme emissor
:   Urbana San Miguel, SL

Tipus de document
:   Anunci

Informació pública del programa d'actuació integrada de la unitat d'execució única del sector de sòl urbanitzable industrial Lomas de Cabo Roig del Pla General Municipal d'Ordenació d'Orihuela. [2001/X6933]
  
Per mitjà d'aquest edicte s'anuncia l'obertura d'un període d'informació pública d'un mes, comptat a partir de l'endemà de la seua publicació en el Diari Oficial de la Generalitat Valenciana, de la documentació de la proposta de programa d'actuació integrada del sector de sòl urbanitzable amb homologació modificativa del Pla General Municipal d'Ordenació d'Orihuela, promogut per la mercantil Urbana San Miguel, SL..
  
Aquesta documentació consisteix en:
  
1. Programa d'actuació integrada de la unitat d'execució única del sector de sòl urbanitzable Lomas de Cabo Roig del Pla General Municipal d'Ordenació d'Orihuela, promogut per la mercantil Urbana San Miguel, SL.
  
2. Projecte d'urbanització de la unitat d'execució única del sector de sòl urbanitzable Lomas de Cabo Roig del Pla General Municipal d'Ordenació d'Orihuela, promogut per la mercantil Urbana San Miguel, SL.
  
3. Pla parcial del sector de sòl urbanitzable Lomas de Cabo Roig del Pla General Municipal d'Ordenació d'Orihuela, promogut per la mercantil Urbana San Miguel, SL.
  
4. Expedient d'homologació modificativa del sòl urbanitzable Lomas de Cabo Roig del Pla General Municipal d'Ordenació d'Orihuela, promogut per la mercantil Urbana San Miguel, SL.
  
5. Estudi d'impacte ambiental del sector de sol urbanitzable Lomas de Cabo Roig promogut per la mercantil urbana San Miguel, SL.
  
6. Acta fundacional i Estatuts d'Agrupació d'Interès Urbanístic Lomas de Cabo Roig.
  
La documentació assenyalada es trobarà a la vista durant els terminis expressats d'exposició pública a la notaria del senyor Jorge Conde Ajado i senyor Antonio Artero García, a Orihuela, c/ José Antonio número 4, entresòl, on podrà ser consultada de dilluns a divendres de 09.00 a 14.00 hores, així com a les dependències de l'Ajuntament d'Orihuela.
  
Es fa advertiment que, dins del termini d'un mes comptat des de la publicació de l'últim anunci, qualsevol persona podrà comparèixer a la notaria abans esmentada per a obtindre còpia de l'acta notarial de protocol·lització o sol·licitar que aquesta li siga exhibida, així com presentar al legacions i/o alternatives tècniques que pretenguen competir amb la que s'exposa al públic.
  
Així mateix, es fa constar la possibilitat de consultar durant el mateix termini a l'ajuntament les actuacions derivades de la documentació dipositada en aquest i de presentar, per a la incorporació a les actuacions, tant al legacions com alternatives tècniques, així com proposicions juridicoeconòmiques, per a executar qualsevol de les alternatives, tot això segons el que s'estableix en els articles 45, 46 i 48 de la Llei Reguladora de l'Activitat Urbanística.
  
El termini d'un mes indicat s'ampliarà en uns altres 20 dies, si els 10 primers dies d'informació pública, qualsevol interessat es compromet de formular una alternativa tècnica en competència, substancialment distinta a la que s'exposa.
  
Les proposicions juridicoeconòmiques es presentaran al registre general de l'ajuntament en plica tancada, dins dels cinc dies hàbils següents al venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'ajuntament, el dia següent hàbil a la conclusió del termini per a la seua presentació i, en qualsevol cas, amb la prèvia acreditació pels proponents del compliment del tràmit contingut en l'article 48 de la Llei Reguladora de l'Activitat Urbanística. Durant els 10 dies següents a l'obertura de pliques, totes les actuacions es trobaran a la vista per a consulta i al legacions, abans de l'aprovació del programa i l'adjudicació de l'execució.